капацитета, обем на продажбите, пазарен дял, заетост, производителност, размер на антидъмпинговите маржове и възстановяване от въздействието на предишен дъмпинг) бяха оценени на равнището на цялата промишленост на Съюза. Оценката се основаваше на информацията, предоставена от заявителя, сверена с проверените отговори на въпросника на включените в извадката производители от Съюза и с наличната официална статистика.
 (227)
 Анализът на микроикономическите показатели (запаси, продажни цени, рентабилност, паричен поток, инвестиции, възвръщаемост на инвестициите, способност за привличане на капитал, заплати и производствени разходи) беше извършен на нивото на включените в извадката производители от Съюза. Оценката беше основана на информацията, предоставена от тях, надлежно проверена по време на контролните посещения на място.
 (228)
 Промишлеността на Съюза е силно фрагментирана, но до голяма степен може да се раздели на два сегмента: МСП и по-големи дружества. За някои микроикономическите показатели (продажни цени, паричен поток, инвестиции, средна заплата на служител, запаси, рентабилност и производствени разходи) резултатите на включените в извадката дружества бяха претеглени в съответствие с дела на сегмента, към който принадлежи конкретното дружество. За тази цел беше използвана специфичната тежест по отношение на производствените обеми за всеки сегмент в целия сектор на керамичните съдове и прибори за сервиране (42 % за МСП, 58 % за големите дружества). Това гарантира, че положението на по-малките дружества беше надлежно отразено, за да се предотврати дисбалансът в анализа на цялостната вреда поради резултатите на големите дружества.
 4.4.1. Макроикономически показатели
 4.4.1.1. Производство, производствен капацитет и използване на капацитета
 (229)
 През разглеждания период производството, производственият капацитет и използването на капацитета на промишлеността на Съюза са се променяли, както следва:
 Таблица 5
 2014 г.
 2015 г.
 2016 г.
 2017 г.
 РПП
 Обем на производството (в тонове)
 262 848
 262 054
 269 112
 279 742
 279 339
 Индекс (2014 г. = 100)
 100
 100
 102
 106
 106
 Производствен капацитет (в тонове)
 324 072
 320 268
 328 074
 330 382
 330 234
 Индекс (2014 г. = 100)
 100
 99
 101
 102
 102
 Използване на капацитета
 81 %
 82 %
 82 %
 85 %
 85 %
 Индекс (2014 г. = 100)
 100
 101
 101
 104
 104
 Източник: Евростат, FEPF и проверени отговори на въпросника.
 (230)
 През разглеждания период се е наблюдавало умерено увеличение на обема на производството (с 6 %) и капацитета (с 2 %), докато използването на капацитета е нараснало с 4 %, достигайки 85 %.
 4.4.1.2. Обем на продажбите и пазарен дял в Съюза
 (231)
 През разглеждания период продажбите в Съюза от страна на промишлеността на Съюза са се променяли, както следва:
 Таблица 6
 2014 г.
 2015 г.
 2016 г.
 2017 г.
 РПП
 Обем на продажбите (в тонове)
 177 174
 179 226
 185 419
 196 355
 196 484
 Индекс (2014 г. = 100)
 100
 101
 105
 111
 111
 Пазарен дял (от потреблението на Съюза)
 29,6 %
 30,0 %
 30,5 %
 31,6 %
 31,0 %
 Източник: Евростат, FEPF и проверени отговори на въпросника.
 (232)
 През разглеждания период продажбите на пазара на Съюза, осъществени от промишлеността на Съюза, са нараснали с 11 %. През същия период пазарният дял на промишлеността на Съюза се е увеличил само леко, а